cyanic-selkie/wikianc huggingface dataset:
She's Not You
Andre versjonar
Ein tysk versjon vart skriven av Joachim Relin og kalla «Du schaust mich». Denne vart framført av Gerd Böttcher med Werner Müller und sein Orchester i 1962. Joey Galimi skreiv ein fransk tekst til songen kalla «Ce n'est pas toi» som vart framført av Johnny Farago i 1968. Ein dansk versjon vart skriven av Bamse og framført av Bamses venner i 1976 som «Softicemaskinen»
Osmund Faremo
Osmund Faremo var ein norsk arbeidarpartipolitikar, motstandsmann og målmann. Han vart vald inn på Stortinget frå Aust-Agder i fem periodar, frå 1965 til 1985. Han var vararepresentant i periodane 1958–1961 og 1961–1965. Faremo var ordførar i Bygland kommune i periodane 1958–1959 og 1963–1966, og varaordførar i 1962–1963.
Faremo var fødd i Hylestad i Aust-Agder. Under krigen slutta motstandsmannen Faremo seg til Milorg. I februar 1943 vart han arrestert av Gestapo og etter kvart send til konsentrasjonsleirar i Tyskland og Austerrike, som såkalla Nacht und Nebel-fange. Faremo vart sett fri med Dei kvite bussane, og gav i 1987 ut boka Takk for livet, Emil, om tida i fangenskap.
Osmund Faremo tok initiativet til å skipe Løvebakken Mållag i 1974, og var formann i laget frå 1978 og fram til og med 1985. Han var formann i Norsk-Jugoslavisk Samband og Venner av Israel i Norsk Arbeiderbevegelse (VINA).
Han var far til politikaren Grete Faremo.
Utmerkingar
Faremo mottok Kongens fortenstmedalje i gull i 1993. Han fekk Ordenen av det jugoslaviske flagget med stjerne og vart i 1970 tildelt DDR sin æresmedalje for kamp mot fascismen. I 1998 fekk Faremo Forsvarsforeningens medalje. I 1979 var han heidra med målpris frå Bygland Mållag og i 1981 fekk han heidersteikn frå Norske Kommunars Sentralforbund. I 1987 vart Faremo kåra til «Årets Setesdøl».
Norrøna
Norrøna eller Norröna kan vera:
Sergej Djagilev
Sergej Pavlovitsj Djagilev, òg kalla Serge, var ein russisk kunstkritikar, velgjerar, ballettimpresario og grunnleggar av Ballets Russes som fostra mange seinare berømte dansarar og koreografar.
Vokhmaelva
Vokhma (russisk Во́хма) er ei elv i Kostroma oblast i Russland og ei av sideelvane til Vetluga frå høgre. Elva er 219 km lang og har eit nedslagsfelt på.
Elva spring ut frå eit aude skogområde nær grensa til Vologda oblast. Den øvre delen av elva er skogkledd og myrlendt. Etter å ha teke imot Votsji veks elva seg stor og får ei breidde på 60 meter og eit djup på 2 meter. Vokhma renn derimot sakte.
Dei største sideelvane hennar er Karjug og Irdom frå venstre, og Pen og Votsj frå høgre. Fem kilometer frå elva ligg byen Vokhma.
Marta
Marta og Marte er kvinnenamn av arameisk opphav, kjend frå Bibelen. Marte og Marta har norsk namnedag den 17. oktober.
Det arameiske Martâ (מַרְתָּא) er kjend frå Nytestamentet. Det tyder 'frue'. Dei kan også vera kortformer av Margareta.
Andre stavemåtar er Martha, Marthe, Märta og Märtha.
Bruk
Forma «Martha» var vanleg i Noreg på 1700- og 1800-talet. «Marta» var mest brukt på slutten av 1800-talet.
Zirkonium
Zirkonium er eit transisjonsmetall med kjemisk symbol Zr og atomnummer 40. Metallet er brennbart. Grunnstoffet finst mellom anna i mineralet zirkon.
I legering med niob vert metallet superleiande ved låg temperatur.
28. august
28. august er den 240. dagen i den gregorianske kalenderen (241. under skotår). Det er 125 dagar att av året.
Krokfossen
Krokfossen er den 28. høgaste fossen i Noreg ut frå totalt fall. Han ligg i Bondhusdalen i Kvinnherad kommune i Vestland. Fossen stupar ned i eit lite gjel og så ut i Bondhusvatnet.
187 Lamberta
Han blei oppdaga av J. Coggia den 11. april 1878; den andre av fem asteroidar Coggia oppdaga. Asteroiden er namnsett etter astronomen Johann Heinrich Lambert.
Glorious Fool
Glorious Fool er eit studioalbum frå 1981 av musikaren John Martyn. Etter å ha vore på Island Records heile karrieren, var dette det første albumet til Martyn for WEA. Albumet vart produsert av Phil Collins med Nick Launay og Steve Travell som lydteknikarar. Tittelsporet gjer narr av Ronald Reagan som på denne tida var på veg til å bli president.
Reşadiye
Reşadiye er ein by og eit distrikt i provinsen Tokat i Svartehavsregionen i Tyrkia. Byen har kring 9 000 innbyggjarar (2010). Han ligg nær byen Doğanşehir.
Glorious Fool
Opningssporet «Couldn't Love You More» er eit omarbeidd arrangement av ein song som først kom ut i 1977 på One World. Medan originalen er akustisk, er han her spelt inn med fullt band og med Eric Clapton som gjestegitarist. Clapton spelte inn Martyn sin «May You Never» i 1977 på albumet hans Slowhand. Då Martyn vart presentert ein ærspris av Colling i 2008 under BBC Folk Awards, sende Clapton ei melding som sa at Martyn var «så langt føre alt anna at det var ufatteleg».
Reşadiye
Det var to store opprør her under den kurdisk-tyrkiske konflikten, det første i 1997 og det adnre i 2009.
Glorious Fool
I august 1981 vart «Please Fall In Love With Me» gjeven ut med B-sida «Don't You Go» som singel.
Albumet var meir publikumsvennleg enn dei tidlegare albuma til Martyn og vart marnadsført med 32 konsertar i Storbritannia. Albumet nådde 25. plassen på den britiske albumlista då det kom ut.
Historismen
Historisme er eit omgrep som vart teke i bruk i Noreg på 1950-talet om dei stildraga som gjorde seg gjeldande i andre halvparten av 1800-talet i Europa, inklusive Noreg, kjenneteikna av at gamle, historisk kjende stilartar vart nytta som inspirasjon og førebilete i arkitekturen, i utforminga av inventar, møbel og liknande.
Stilelement frå ulike historiske periodar og kulturkrinsar vart nytta etter fritt val. Til å byrje med vart det aldri nytta ulike stilartar i den same bygningen; det vart bygd hus i ny-romansk stil, ny-gotikk, ny-renessanse, ny-barokk, ny-rokokko og liknande. Men etter kvart vart fleire stilartar nytta samstundes på ulike delar i den same bygningen utan omsyn til heilskapen, såkalla eklektisisme. Difor fekk perioden ord på seg for å vere uttrykk for ei generelle stilforvirring, og ordet stilforvirring vart i ettertida gjort til ei kunsthistorisk nemning for utviklinga i denne perioden. For å nytte ein meir nøytral nemning, vart ordet historisme teke i bruk på 1950-talet etter mønster av den engelske nemninga.
I soga om stilartane har historismen sin kronologiske plass mellom biedermeier og art nouveau (jugendstil).
Mehammarsåto
Mehammarsåto eller Mehammarsåta er det høgaste fjellet på øya Stord i Sunnhordland og når opp til 749 moh. Det ligg aust på øya, i Stord kommune, berre nokre hundre meter frå grensa til Fitjar.
Det går tursti opp til fjellet frå E39 ca ein km nord for Jektevik.
Incantations
Incantations er det fjerde studioalbumet til den engelske musikaren Mike Oldfield, gjeve ut 1. desember 1978 på Virgin Records. Etter utgjevinga av det førre albumet, Ommadawn (1975), flytta Oldfield inn i ein ny heim i Bisley i Gloucestershire, der han sette opp eit nytt innspelingsstudio. Han byrja på ein oppfølgjar i 1977, som tok form som eit dobbeltalbum med eit einaste langt spor kvar av dei fire LP-sidene. Olsfield ønskte å bruke verkelege sverjingar (incantations på engelsk) i musikken, men enda opp med å bruke folketru som eit laust tema gjennom plata, som jaktgudinna Diana. Sjølv om albumet er hovudsakleg instrumentalt, er det delar med tekst tilpassa frå verk av diktarane Henry Longfellow og Ben Jonson. Oldfield fullførte eit sjølvmedvitsseminar kalla Exegesis medan han spelte inn Incantations.
Incantations nådde 14. plassen på UK Albums Chart, og vart det første albumet hans som ikkje nådde topp 5 i Storbritannia. Det vart marknadsført med den første konsertturneen til Oldfield som soloartist, der han framførte alle dei fire delane av Incantations på scenen med band, orkester og kor. Albumet kom ut på ny i 2000 og 2011, siste gongen med ein ny stereomiks og ekstra innhald, inkludert den disco-aktige singelen «Guilty» frå 1979 og filmklipp frå konsertalbumet Exposed frå 1979.
Bakgrunn og skriving
Mot slutten av 1975 hadde Oldfield gjeve ut det tredje albumet sitt, Ommadawn (1975), og som dei to tidlegare albuma hans, Tubular Bells (1973) og Hergest Ridge (1974), gjekk det inn på topp 5 på UK Albums Chart og stadfesta populariteten til Oldfield. Dei tre albuma hadde liknande struktur sidan dei bestod av ein enkel komposisjon delt i to på LP-plata. Etter utgjevinga av Ommadawn flytta Oldfield frå heimen sin i Kington i Herefordshire til Througham Slad Manor nær Bisley i Gloucestershire og sette opp eit innspelingsstudio der.
Då arbeidet på Incantations kom i gang, hugsa Oldfield at han hadde eit mål om å bruke «verkelege sverjingar for å utøve ein godarta magisk påverknad på alle som høyrde på det». Han hadde planar om å basere musikken på verkelege trylleformlar og messing, og spurte A&R-avdelinga til selskapet sitt, Virgin Records, om å invitere øvste-druiden heim til seg for å diskutere det. Besøket vart ikkje ein suksess og Oldfield fekk ikkje nokre av dei magiske formlane han var ute etter og fekk inntrykk av at personen var meir interessert i å konvertere han til ordenen. Keith Critchlow introduserte så Oldfield for forskjellige «rare folk» for å hente inspirasjon, inkludert diktaren Kathleen Raine, men dikta hennar klarte ikkje å framkalle sterk nok musikk, og ein «sjaman, sigøynar-aktig kvinne» som ikkje sa eit ord gjennom heile møtet med Oldfield. Ein tilsett ved Virgin undersøkte så britisk folklore og føreslo Gog og Magog, der Oldfield klarte å finne sverjingar som fungerte, særskild om gudinna Diana, og han nytta dette som eit gjennomgåande tema på albumet.
Oldfield hadde lytta til store mengder religiøs musikk, som han meinte heldt han «roleg og tilrekneleg» sidan han skildra seg sjølv som «særs forstyrra» på denne tida. Han utforska òg musikkstilane frå dei tidlegare albuma sine; rock med klassisk musikkformat på debutplata Tubular Bells, keltisk musikk på Hergest Ridge, og «meir afrikansk» stil på Ommadawn. For Incantations ønskte Oldfield å presentere «noko magisk», som gjorde at han valde å bruke ein strykeseksjon og fløyte. Det var første gongen Oldfield brukte ein strykeseksjon og han skreiv orkesterarrangementa sjølv. Han leigde ei gruppe på kring atten musikarar til å spele med han i studio. Etter nokre tidlege forsøk byrja Oldfield på ein meir komplisert sekvens med forskjellige taktartar og alle toneartane i musikkskalaen, som minna han om barneregla «Frère Jacques». Det utvikla seg til ein dobbel vibrafon-seksjon på «Incantations (Part Four)». Då Incantations var ferdig, var det blitt eit dobbeltalbum skilt i fire delar, som kvar tok opp ei side på LP-platene. Oldfield omtalte komponisten og den elektroniske musikaren Terry Riley som ei stor inspirasjonskjelde for Incantations, særskild bruken hans av ostinato. Med ei lengd på 72 minutt i alt, er Incantations det lengste Oldfield-albumet fram til dobbeltalbumet Light + Shade frå 2005.
Innspeling
Incantations vart spelt inn i Througham Slad mellom desember 1977 og september 1978, då Oldfield hadde både profesjonelle og personlege vanskar. Etter han hadde spelt inn kring 20 minuttar med musikk, spurte tilsette i Virgin Records Oldfield om å få høyre det han hadde laga så langt. Oldfield hugsa at ein dag «kom det ein delegasjon til huset mitt», inkludert sjefen i selskapet, Richard Branson. Då dei høyrte musikken og han sa at Incantations skulle bli eit dobbeltalbum med det Oldfield kalla «matematisk og klassisk-aktig musikk», skreiv Oldfield: «Dei sat roleg og lytta. Richard var som han alltid var lystig og glad, men resten var heilt stille». Oldfield lurte på om hendinga var med å overtyde leiinga i Virgin om å byte frå å vere eit selskap hovudsakleg for progressiv rock til å støtte punkrock i staden, som var blitt stadig meir populært. I tillegg til mangel på støtte frå selskapet, var Oldfield blitt eit mål i musikkpressa som meinte han var utdatert og gått av moten. Dette tappa Oldfield for inspirasjon og entusiasme for Incantations og innspelingsprosessen gjekk meir langsamt. Han byrja å drikke tett og vart meir aggressiv og tilbaketrekt, som førte til at forholdet hans til kjærasten Louise tok slutt. Han såg attende på denne tida som «verkeleg heilt på botnen».
I juni 1978 etter ein bilferie i Italia og Hellas med broren og ei tid heime hos faren, kjende han seg betre. Oldfield vart tilrådd å prøve eit Exegesis-seminar av kona til lydteknikaren sin. Etter det tre dagar lange sjølvmedvitskurset sa Oldfield at han berre kjende seg «fullstendig lettare og euforisk».
I lag med anna musikk av Oldfield, vart ein annan versjon av «Part Four» nytta i filmen The Space Movie i 1979.
Plateomslag
Plateomslaget vart designa av fotografen og kunstnaren Trevor Key, som òg hadde laga omslaget til Tubular Bells og Hergest Ridge. Fotografiet på framsida var teken på stranda Cala Pregonda på den spanske øya Menorca. Det er uklårt om Oldfield faktisk var på stranda då biletet vart teke, men det er mogeleg å anta ut frå andre fotografi teken frå staden.
Utgjeving og mottaking
Incantations kom ut i Storbritannia 1. desember 1978 og selde godt. Albumet oppnådde platinaplate i Storbritannia etter to veker for 300 000 selte eksemplar. Albumet vart marknadsført med utgjevinga av ein singel som ikkje var med på albumet, «Guilty», i april 1979. På B-sida var eit fire minuttar langt «Excerpt from Incantations». Singelen nådde 22. plassen på UK Singles Chart.
Nyutgjevingar
Incantations kom først på CD i 1985 på Virgin Records. Denne utgåva inneheld ein forkorta versjon av «Incantations (Part Three)» på 13:49. Ei CD-utgåva frå 1988 har med den fulle versjonen av sporet. Ei ommastra utgåve av Simon Heyworth kom ut på HDCD i 2000 med nytt omslag på innsida og eit kort essay av Dave Laing.
I juli 2011 vart Incantations gjeven ut på Mercury Records i ei standardutgåve og ei luksusutgåve, i tillegg til ei avgrensa vinylutgåve signert av Oldfield. Det inneheld òg ny kunst og eit heftet på 16 sider. Standardutgåva inneheld ein ommastra steroemiks av albumet med «Guilty» som bonusspor. Luksusutgåva inneheld det same som standardutgåva, ein ekstra CD med singlar og songar som ikkje var gjevne ut før frå innspelinga av albumet, i tillegg til ein DVD med 5.1-kringlyd av somme spor, musikkvideoar og konsertopptak frå Exposed. 2011-utgåva inneheld ikkje albumet i 5.1-kringlyd, sidan dei originale fleirsporsopptaka anten var for dårlege eller var gått tapt.
Innhald
All muisikk av Mike Oldfield. Tekstar på «Incantations (Part Two)» av Longfellow og «Incantations (Part Four)» av Ben Jonson.
Medverkande
Musikarar
Produksjon
6. august
6. august er den 218. dagen i den gregorianske kalenderen (219. under skotår). Det er 147 dagar att av året.
Kreisfri by
Ein kreisfri by er ein by i Tyskland med same status som ein landkreis. Tyskland er delt inn i 402 kreis, som består av 295 landkreis og 107 kreisfrie byar.
Bayern
Berlin
Brandenburg
Bremen
Hamburg
Hessen
Mecklenburg-Vorpommern
Niedersachsen
¹ etter Göttingenlova frå 1964 er Göttingen ein del av landkreis Göttingen, men vert framleis styrt som ein kreisfri by.
² etter Hannoverlova vert Hannover rekna som ein kreisfriby.
Nordrhein-Westfalen
¹ etter Aachenlova vert Aachen rekna som ein kreisfriby.
Rheinland-Pfalz
Saarland
Saarland har ingen kreisfrie byar. Byen Saarbrücken vart tidlegare ein kreisfri by, men vart ein del av Saarbrücken byføderasjon i 1974.
Sachsen
Sachsen-Anhalt
Schleswig-Holstein
Thüringen
Sjå òg
Urban districts of Germany Lijst van Duitse stadsdistricten
MS «Norröna»
MS «Norröna» er ei kombinert bilferje og passasjerskip (cruiseferje) eigd av det færøyske reiarlaget Smyril Line. Skipet blei overlevert i april 2003, og var byggnummer 694 ved Flender Werft i Lübeck i Tyskland. Kjøpesummen var 93,4 millionar euro. Sidan overleveringa har MS «Norröna» gått i rutetrafikk mellom Færøyane, Island, Danmark, Storbritannia og Noreg, frå 2009 berre mellom Danmark, Færøyane og Island.
Historie
Sia 1984 blei den såkalla The North Atlantic Link-ruta i Nord-Atlanteren trafikkert av det fyrste skipet til reiarlaget, som også hadde namnet MS «Norröna» (bygd i 1973). Allereie i 1995 blei planer om eit nytt skip diskutert, og grunna aukande trafikk, vedtok reiarlaget ved tusenårsskiftet å bygge ei ny og moderne cruiseferje for å erstatte gamle MS «Norröna». Byggekontrakta blei inngått med det tyske verftet ''Flensburger Schiffbau-Gesellschaft mbH & Co. i Flensburg, men oppdraget blei seinare overført til Flender Werft'' i Lübeck. Kjølstrekkinga fann stad 7. januar 2002, og skroget blei sjøsett 24. august 2002. Overleveringa fann stad 7. april 2003, og tre dagar seinare la MS «Norröna» ut på jomfruturen sin på ruta mellom Færøyane, Island, fastlandsnorden og Shetland. 15. januar 2004 kolliderte MS «Norröna» med kaia i Tórshavn på Færøyane, og fekk ei ti meter lang flenge i skroget. Skipet blei reparert ved det tyske verftet Blohm & Voss i Hamburg, og 20. mars same år var skipet tilbake i rute igjen. 11. november 2007 kom MS «Norröna» i vanskelegheiter da det undervegs frå Bergen til Tórshavn fekk maskinproblem i dårleg vêr. Skipet krenga valdsamt, og cirka 60 køyretøy på bildekka blei skada, fleire blei totalskada. Skipet gjekk til Lerwick på Shetland og fekk utført mindre reparasjonar før det returnerte til ruta. Shetland blei fjerna frå ruteplanen i 2008. I 2009 blei også seglingane til Bergen og Scrabster i Skottland sløyfa på grunn av store økonomiske problem i reiarlaget Smyril Line.
Skipet
Tonnasjen til MS «Norröna» er 35 966 bruttotonn, 15 922 nettotonn (NT), og lasteevna er 6 113 dødvekttonn. Framdrifta blir gitt av fire Caterpillar 6M43 dieselmotorar kopla parvis på to propellakslingar. Oppgitt totaleffekt er 30 000 hestekrefter (bhk). Dei to propellane er levert av Schottel Schiffsmaschinen i Wismar i Tyskland, og har vribare blad. I tillegg har skipet to sidepropellar i baugen med effekt på 4 755 hestekrefter (bhk). Tre dieseldrivne generatorar produsert av Caterpillar gir elektrisk kraft, to av typen 9M20, og éin 6M20. Nødgeneratoren er ein Cummins KTA38-D(M) som også går på diesel. Samla lengde på oppstillingsplassane på bildekket er 1 830 meter, og det er plass til 800 personbilar eller 130 vogntog.
MS «Norröna» er sertifisert for 1 482 passasjerar, og har 1 012 køyeplassar fordelt på 318 lugarar. Alle lugarane har fjernsyn og dusj/WC. Skipet er utstyrt med aktive stabilisatorar midtskips, og har helikopterdekk akterut på øvste dekk. I høgsesongen har MS «Norröna» eit mannskap på 118, mens det i lågsesongen er redusert til 20-25, avhengig av passasjertalet. Minimumsbemanninga er tre på brua, fem i maskinen og seks på dekk.
MS «Norröna» har IMO-nummer 9227390.
Sarayönü
Sarayönü er ein by og distrikt i provinsen Konya i Sentral-Anatolia i Tyrkia. Byen har kring 10 000 innbyggjarar (2010), medan distriktet har kring 35 000 innbyggjarar..
Galitsjsjøen
Galitsjsjøen er ein innsjø i Kostroma oblast i Russland. Han har eit areal på 75,4 km².
Innsjøen, som ligg 100 moh, har ei oval form, med den lengste sida aust-vest. Han er 17 km lang og 6,4 km brei, med eit djup på 5 meter. Breiddene er flate og myrlendte, og botn er hovudsakleg silt og mudder. Han har avløp via elva Vjoksa. Innsjøen er islagt frå oktober til april. Galitsjsjøen er særs rik på fisk.
På sørsida ligg den gamle byen Galitsj, som innsjøen er kalla opp etter.
Vitskap i 1831
Vitskapsåret 1831 er ei oversikt over hendingar, prisvinnarar, fødde og døde personar tilknytte vitskap i 1831.
Dillard & Clark
Dillard & Clark var ein countryrockduo med folkrocklegenda Gene Clark og banjovirtuosen Doug Dillard, samt musikarane Bernie Leadon, Chris Hillman, Sneaky Pete Kleinow, Byron Berline og Michael Clarke. Gruppa vart danna i 1968, kort tid før Clark gjekk frå The Byrds og Dillard gjekk frå The Dillards. Muskken deira vart hylla av kritikarar og musikarar som noko av det beste innan countryrocksjangeren.
Tippeligaen 2002
Tippeligaen 2002 starta 13. april og slutta 27. oktober. Det vart spelt 26 rundar.
Dillard & Clark
Etter å ha gjeve ut albuma The Fantastic Expedition of Dillard & Clark (1968) og Through the Morning Through the Night (1969) vart bandet oppløyst.
Tippeligaen 2002
Vålerenga og Start rykte opp frå 1. divisjon til denne sesongen. Sistnemnte rykte ned igjen etter berre ein sesong, saman med Moss. Brann heldt tippeligaplassen etter å ha slått Sandefjord 2 – 1 samanlagt i to kvalifiseringskampar.
Hani i Tyrkia
Hani er eit distrikt i provinsen Diyarbakır i Tyrkia. Byen har kring 8 000 innbyggjarar (2010).
Well Kept Secret
Well Kept Secret er det 12. studioalbumet til den skotske musikaren John Martyn. Det var det andre og siste han gav ut for WEA. Albumet kom ut i august 1982.
Ronnie Scott spelte saksofon på «Never Let Me Go». Plata vart spelt inn i RAK Studios i London. Martyn var skadd under innspelinga då han punkterte ei lunge etter å ha hoppa over eit gjerde.
Albumet nådde topp 20 på den britiske albumlista og låg inne på lista i sju veker.
Vjoksa ved Kostroma
Vjoksa (russisk Вёкса) er ei elv i Kostroma oblast i Russland og ei av sideelvane til Kostroma frå venstre. Elva er 150 km lang og har eit nedslagsfelt på.
Hydnefossen
Hydnefossen er den 29. høgaste fossen i Noreg og den høgaste i Viken ut frå totalt fall. Han ligg ved Hornset i Hemsedal kommune. Hydnefossen startar med eit fall på 155 m og held så fram nedover den bratte skråninga til botn av dalen.
Uranos
Uranos er den eldste av dei greske gudane. Uranos var himmelguden, gift med Gaia, jordgudinna. Sjølve namnet hans tyder det som dekker, altså himmelen. Han var høgt vørd av dei gamle grekarane, av di han bringa varme, ljos og regn til jorda.
Uranos var far til alle titanane, kyklopane og dei tre hekatoncheirane: monster med 100 armar og 50 hovud.
Uranos kasta dei opprørske kyklopane ned i Tartaros, ein slags behageleg underverd, og Gaia gå då titanen Kronos, den yngste av sønene til Uranus ei sigd. Med denne overfalt han far sin og skar av han testiklane. Frå blodet oppstod gigantane, meliene og furiene. Det vert òg sagt at då blodet til Uranus trefte havet, vart Afrodite fødd.
Då romarane tok inn Uranos i sin mytologi, gav dei han det nokså like namnet Uranus. Det er dette som har gjeve namn til planeten Uranus.
Uranos har òg mykje til felles med den vediske himmelguden Varuna, og forskarar som Robert Graves har hevda at namna har same opphav. Seinare forsking har i stor grad avkrefta denne teorien til fordel for ei avleiing av protogresk *worsanos, frå den protoindoeuropeiske rota *wers-, 'dryppa, fukta' (om regn).
Vestlandsk fjordfe
Vestlandsk fjordfe er ein gammal norsk storferase frå Vestlandet, knytt til området frå Hordaland til Nordmøre.
Historie, kjenneteikn og utbreiing
Vestlandsk fjordfe stammar frå storfeet ein tradisjonelt heldt på Vestlandet. Det blei anerkjent som rase på 1890-talet, og det blei ført stambok over rasen fram til 1920. På starten av 1900-talet prøvde ein å laga lokale underrasar av fjordfeet, der kvar region skulle ala på ein særskild farge og hornanlegg. Dette gjekk ein vekk frå ettersom populasjonane då blei for små. Rasen er i dag kjenneteikna av stor variasjon i farge, størrelse og hornanlegg. Storleiken er likevel ganske jamn, med dei fleste dyra på mellom 400 og 500 kg.
Vestlandsk raudkolle og vestlandsk fjordfe blei slått saman til éin rase i 1947, særleg på grunn av innalsproblem i fjordfeet. Då ein byrja arbeid med å bevara dei gamle storferasene på 1980-talet, gjekk ein tilbake til å skilja dei to typane som eigne rasar att. I 2006 var det registrert 600 vestlandske fjordfe i kuregisteret. Det finst ei bevaringsbesetning for fjordfeet ved Sogn Jord- og Hagebruksskule i Aurland.
I regi av GENO, som formidler oksesæd til inseminering, blir det også formidla sæd av fjordfeet til interesserte bønder.
189 Phthia
189 Phthia er ein lys og silikathaldig asteroide i hovudbeltet.
Han blei oppdaga av C. H. F. Peters den 9. september 1878 ifrå Clinton i New York og namnsett etter Fthia, ein region i Hellas i antikken.
Dissonans
Dissonans (av Latin: dis = «forskjellig, skild» og sonare = «klinga») er ei musikknemning på intervall og akkordar som i tradisjonell musikk blir oppløyst i ein konsonans.
Spesielt blir intervall med frekvensar som har «kompliserte» talforhold, som stor septim (15:8), liten none (32:15) og liten sekund (16:15), rekna som dissonante. Ein annan sterk dissonans er tritonus. I den nyare delen av musikkhistoria har det blitt stadig vanlegare å nytta dissonansar, og ein finn det mellom anna i modernistiske verk som Igor Stravinskijs Vårofferet.
Kjelde
Consonance and dissonance
188 Menippe
188 Menippe er ein asteroide i hovudbeltet. Han har ei lys overflate og ein silikathaldig samansetnad.
Han blei oppdaga av C. H. F. Peters den 18. juni 1878 ifrå Clinton i New York og namnsett etter Menippe, ei av døtrene til Orion i gresk mytologi.
Knutsen & Ludvigsen
Knutsen & Ludvigsen var ein norsk vise- og underhaldningsduo som laga absurd humor for barn og vaksne. Gruppa bestod av Gustav Lorentzen som Ludvigsen og Øystein Dolmen som Knutsen. Duoen fanst frå 1970 til 1986, men spelte også ei rekkje konsertar saman etter dette. Knutsen & Ludvigsen laga høyrespel, bøker, teater og film og fleire platar.
Knutsen & Ludvigsen vann Spellemannprisen 1972 og Spellemannprisen 1983, begge gongene i klassen barneplate. I 2006 vann dei Gammleng-prisen i klassen veteran.
Théâtre des Champs-Élysées
Théâtre des Champs-Élysées er eit teater i Paris som er mest berømt for å vera der skandalen ved premieren av Vårofferet fann stad i 1913. Trass i namnet ligg teateret ikkje på Champs-Élysées, men i Avenue Montaigne i VIIIe arrondissement.
Kostyme
Kostyme er drakt eller klede som blir brukt i særskilde samanhengar, til dømes ved teaterframsyningar og andre opptredenar innan dans, drama. Kostyme kan òg bli nytta i opptog av religiøs eller annan art, karneval, maskeradeball, kostymeball, rollespel og liknande.
Innan dramatiske oppføringar som teater, opera og danseframsyningar er kostyma ein del av scenografien. Ein kostymedesignar er ein person som teiknar og utformar kostyme ved teater-, film- eller fjernsynsførestillingar.
Nemninga 'kostyme' blir i somme høve nytta om klede som er, eller har vore, vanlege ei viss tid på ein stad, som til dømes om nasjonaldrakter. I denne meininga kan folk nytte kostyme ved nasjonaldagar, festivalar og andre høgtider, som allehelgensaftan eller julekvelden. Men denne bruken av ordet 'kostyme' er meir vanlege i andre språkområde eller land enn Noreg, til dømes i Frankrike, der det tilsvarande ordet stort sett er synonymt med klesdrakt. På svensk vert ordet 'kostym' mellom anna nytta om den mannsdrakta som på norsk går under nemninga 'dress'.
Clannad
Clannad er ei irsk musikk-gruppe. Medlemmane er Moya Brennan (Máire Ní Bhraonáin) på vokal og harpe, Ciarán Brennan, Noel Duggan, Pádraig Duggan og Pól Brennan.
Oberalpstock
Oberalpstock (retoromansk Piz Tgietschen) er eit 3 328 m høgt fjell i Glarus-Alpane i Sveits, ein av dei dei høgste fjelltoppane i den sørvestlege delen, med sitt store innslag av krystallinske bergartar. Fjellet stig opp mellom dalane Maderanertal i Uri i nord og Vorderrheintal i Graubünden i sør.
Geologisk er fjellet ein del av Aar-massivet og består av aaregranitt.
Oberalpstock er den høgaste toppen i Glarus-Alpane vest for Tödi, og det høgaste fjellet i Uri aust for elva Reuss.
Sneve
Sneve er eit gardsnamn fra Egge i Steinkjer kommune. Namnet stammar truleg frå samansetjinga av snø og vin som viser til snødekka slette. Namnet er også i bruk på Oppdal og i Trondheim. I samband med flytting frå nord-østerdalen og omkringliggande område til Troms på slutten av 1900-talet, har namnet fått utbredelse også til Troms og Finnmark.
An Inconvenient Truth
Filmen vann ein Oscar for beste dokumentarfilm i 2007.
Vitskap i 1832
Vitskapsåret 1832 er ei oversikt over hendingar, prisvinnarar, fødde og døde personar tilknytte vitskap i 1832.
Richard Simonsen
Aktiv
Simonsen var eit naturtalent som med mindre trening suste inn i norsk sprintelite i 1963. Han presterte då 10,6 på 100 m, 21,4 på 200 m og 47,9 på 400 meter, særleg imponerande var tidene på 200 m og 400. Dei neste åra hadde han tidmessig lite framgang, og vart ståande litt i skuggen av Carl Fredrik Bunæs.
Våren 1967, medan han studerte til tannlege i USA, forbetra Simonsen persen på 200 m til 21,2 under eit stemne i Minneapolis. Under dem minneverdige landskampen 20.-21. juni 1967, der Noreg med 111 mot 101 poeng vann ein sjeldan siger over Sverige, vann Simonsen både 100 m, 200 m og 400 m, den siste på sterke 47,0 og sprang på ankeretappane Noreg inn til siger på 4 x 400 m og 2. etappe. Der fekk han vist sine evner i kamp mann mot mann, då det «er som stafettløper han har høstet størst berømmelse».
I åra fram til 1971 var Simonsen den klare einaren i Noreg på 200 m og 400 m. Han flytta den personlege rekorden på 400 m til 46,7 sekundar i 1970, eitt tidels sekund bakom noregsrekorden til Bunæs. Under EM i friidrett 1971 i Helsinki sprang han Noreg inn til norsk landslagsrekord på 4 x 400 m stafett i kvalifiseringa, og til åttandeplass i finalen. Laget, som bestod av Steinar Mo, Gøte Lundblad, Per Rom og Simonsen, er det einaste mannlege norske stafettlaget som har kvalifisert seg til ein stor meisterskapsfinale. Tida dei opnådde, 3.06.67. er framleis, 50 år seinare, gjeldande norsk rekord i øvinga. Simonsen la opp etter 1972-sesongen.
Tycho Brahe Planetarium
Tycho Brahe Planetarium ligg i København, ved den søre enden av Skt. Jørgens Sø. Det er oppkalla etter den danske astronomen Tycho Brahe.
Tippeligaen 2001
Tippeligaen 2001 starta 16. april og slutta 28. oktober. Det vart spelt 26 rundar.
Tycho Brahe Planetarium
Bygningen er teikna av arkitekt Knud Munk. Grunnsteinen vart lagd 22. februar 1988, og 1. november 1989 vart planetariet opna for publikum.
Tippeligaen 2001
Lyn, Strømsgodset og Sogndal rykte opp frå 1. divisjon til denne sesongen. Sistnemnte rykte opp etter å ha spelt 3 – 3 mot Vålerenga i kvalifiseringskampane og vunne på bortemålsregelen.
Tycho Brahe Planetarium
Planetariet har ein IMAX-projektor og ein stjerneprojektor, som kan vise meir enn 4000 stjerner samtidig for opp til 240 vitjarar. Det har også ei rekkje projektorar som viser Jorda, Sola og planetane. I tillegg til vising av IMAX-film og stjernehimmelen, arrangerer ein også 3D-framsyningar, computergrafikk og andre visuelle framsyningar, som dreg nytte av det 823 kvadratmeter store lerretet.
Tippeligaen 2001
Strømsgodset og Tromsø rykte ned etter sesongen, medan Bryne vann kvalifisering mot Hamarkameratene og heldt tippeligaplassen.
Tycho Brahe Planetarium
Planetariet har også ei permanent utstilling om astronomi og romforsking.
4 gonger om året gjev planetariet ut tidsskriftet Aktuel Astronomi, som inneheld nyheiter om astronomi og romforsking.
Planetariet er ein stor turistattraksjon i København, og allereie i april 1991 hadde det hatt over 1 000 000 gjester samanlagt.
16. august
16. august er den 228. dagen i den gregorianske kalenderen (229. under skotår). Det er 137 dagar att av året.
Rekviem
Rekviem eller dødsmesse (latin missa pro defunctis) er ei messe som i Den katolske kyrkja vert sungen for sjelene til dei døde, m.a. dagen etter helgemesse.
Namnet rekviem skriv seg frå innleiingsorda Requiem aeternam. Den polyfone utforminga fekk rekviem på 1500-talet.
Musikkverk
Mange komponistar har skrive musikk til rekviemmessa, blant dei mest kjende er
Andre komponistar har gått ut over den liturgiske ramma i den katolske dødsmessa. Mellom dei er
Messteksten
Tekstinnhaldet kan variere noko i ulike rekviemmesser. Eit vanleg innhald er:
Nordre Mardalsfossen
Nordre Mardalsfossen, òg kalla Mardølafossen eller Ytste Mardalsfossen, er den 30. høgaste fossen i Noreg ut frå totalt fall. Han ligg i Mardalen i Molde kommune i Møre og Romsdal. Fossen er ein del av elva Ytste Mardøla som renn ned mot Eikesdal. Som den nærliggande Mardalsfossen er han regulert og tørrlagt store delar av året.
Lokkaren bru
Lokkaren bru er ei hengebru som kryssar Lokkarsundet i Namsos kommune. Brua går frå Vedmunvik på fastlandet til Otterøya og er er 435 meter lang. Ho vart opna den 2. desember 1977. Brua er del av Riksveg 767.
Finskebukta
Finskebukta (fi. Suomenlahti, sv. Finska viken, est. Soome laht, russ. Финский залив) er den austlegaste delen av Austersjøen, og ligg mellom Finland og Estland. Den austlege strandlina høyrer til Russland. Russland sine viktigaste oljehamner ligg i Finskebukta, rundt St. Petersburg.
Geografi
Finskabukta er 29 500 km², ho er 428 km lang og 120 km brei. Omtrent 5 % av Austersjøen si vassmengd er i Finskebukta. Dei største byane rundt Finskebukta er Helsingfors, St. Petersburg og Tallinn.
Finskebukta er islagd om vinteren, tidlegare var det ikkje uvanleg at folk gjekk over mellom Finland og Estland.
Sassari
Sassari (sassarisk Sassari) er ein by i Italia. Han er hovudstad i provinsen Sassari i regionen Sardinia. Med om lag 130 000 innbyggjarar er han den nest største byen på Sardinia etter Cagliari. Sassari er òg ein av dei eldste byane på øya og har kanskje den flottaste samlinga av sardisk kunst.
Finskebukta
Miljøproblem
Næringsrikdomen i Finskebukta fører til miljøproblem.
Sassari
Historie
Sassari vart truleg grunnlagd tidleg i mellomalderen av innbyggjarane frå den gamle romerske hamnebyen Turris Lybisonis (i dag Porto Torres, som til då hadde vore den viktigaste byen på øya) etter at sarasenarar plyndra langs kysten frå sjøen. Landsbyen Tathari vart først nemnd i skriftlege kjelder i 1113. Sassari vart plyndra av genuesarane i 1166. Innflyttinga heldt fram og tidleg på 1200-talet var Sassri den folkerikaste byen i giudicato av Torres. Etter at den siste domaren i denne giudicatoen vart myrda i 1274 vart Sassari underlagd Republikken Pisa med delvis sjølvstende.
I 1294 vart Pisa erobra av Genova sin flåte i slaget ved Meloria, og byen vart heilt sjølvstendig. Han var den første og einaste frie kommunen på Sardinina og vart ein alliert av Genova. Frå 1323 og fleire hundreår framover kom byen inn under Aragon, men gjorde fleire opprør. Genova prøvde å erobre byen, men klarte det ikkje. I 1391 vart han erobra av Brancaleone Doria og Marianus V av Arborea til Giudicato av Arborea, der han vart hovudstad, men i 1420 kom han igjen tilbake til Aragon. Aragon vart erstatta av spanjolane i 1479. I 1527 vart han plyndra av franskmennene. Under Catalonia og så Spania vart byen kalla Sàsser. Byen leid av at han vart økonomisk utnytta, i tillegg til korrupte leiarar. I 1528 og 1652 vart han råka av pest.
Ein periode under Det tysk-romerske riket (1708-1717) vart etterfølgt av Kongedømet Sardinia (1720-1861), før Sassari vart ein del av det nye Kongedømet Italia.
Sukrose
Sukrose eller sakkarose er eit disakkarid sett saman av glukose og fruktose. Det er eit trivialnamn som vert brukt om vanleg hushaldningssukker, og er ikkje eit systematisk namn i kjemien. Sukker som vert brukt i matlaging er som regel sukrose, og er også kjend som sukker, kvitt sukker, bordsukker eller farin. Det finst også i sirup og melis.
Stoffet vert utvunne frå sukkerrøyr og sukkerroe.
Kjemi
Kjemisk sett er sukrose eit samband av molekyla glukose (også kalla druesukker) og fruktose (også kalla fruktsukker) med eit oksygenatom imellom. Ved hydrolyse (invertering) vert sukrose spalta i glukose og fruktose. Ei blanding av like delar glukose og fruktose vert kalla invertsukker.
Sukrose har ikkje eit bestemt smeltepunkt, men ved ein temperatur på rundt 160–186 grader celsius (°C) vert det spalta og omdanna til karamell.
Biologi
Plantar brukar sukrose til å transportera sukker over lange avstandar. Dei kan lagra stoffet i vakuolen.
Ei oppløysing av sukrose i vatn blir bruka som lett smertestillande hos spedbarn. Verknaden skuldast truleg ei aktivering av opioidsystemet i lekamen.
The Fantastic Expedition of Dillard & Clark
The Fantastic Expedition of Dillard & Clark er eit countryrockalbum av Dillard & Clark med country- og folkrock pionerane Gene Clark, Doug Dillard, Bernie Leadon, Chris Hillman og andre. Albumet vart spelt inn i 1968, kort tid etter Clark forlet The Byrds for andre gong, og Dillard forlet The Dillards. Albumet er hylla som eit meisterverk innan countryrocksjangeren av kritikarar og musikarar.
Debutabumet til Clark som soloartist, Gene Clark with the Gosdin Brothers, hadde seld dårleg. Etter at David Crosby fekk sparken frå The Byrds, gjekk Clark attende til det gamle bandet sitt, men spelte berre med dei på tre konsertar før han forlet turneen på grunn av angst og flyskrekk. Han signerte så kontrakt med A&M Records og byrja å spele inn musikk for den første plata si for selskapet i lag med instrumentalisten Douglas Dillard. Bernie Leadon var med låtskrivar på seks av songane og spelte òg på albumet. Sidan Clark nekta å turnere var ei rekkje konsertar på The Troubadour i L.A. den einaste marknadsføringa for albumet, og det selde derfor òg dårleg.
Medverkande
Frå Discogs.
Honaz
Honaz ligg om lag 20 km aust for byen Denizli ved fjellet Honaz. Fjellet er det høgaste i Egearregionen med ei høgd på 2517 meter over havet.
I dag er Honaz eit senter for dyrking av kirsebær og 80 % av avlingane frå Tyrkia vert eksportert frå dette distriktet. Det er òg ein årleg kirsebærfestival i byen.
Miss You
«Miss You» er ein song av The Rolling Stones på albumet deira Some Girls frå 1978.
«Miss You» vart skriven av songar Mick Jagger medan han spelte med keyboardisten Billy Preston under ei øving i mars 1977. Sjølv om Keith Richards òg er tilskriven, vert Jagger vanlegvis rekna som komponisten.
Fleire songar på Black and Blue frå 1976 hadde vore påverka av dansemusikk. «Miss You» var den første Rolling Stones-singelen med eit tydeleg disco-preg, mellom anna i den stødige trommespelinga til Charlie Watts og den funky bassen til Bill Wyman. Melodien vert sungen i falsett av Jagger og songen har eit refreng med drøymande og nesten rar koring. Innimellom markerer munnspelet til Sugar Blue hovudriffet. Han har òg ein skarp solo. Den funky rytmen og rappinga på verset gjer at songen kan minne om tidleg hip-hop, bortsett frå at dette var fleire år før hip-hop vart rekna som ein eigen sjanger.
I motsetnad til dei fleste andre songane på Some Girls hadde «Miss You» med fleire studiomusikarar. I tillegg til Sugar Blue, finn ein Ian McLagan på elektrisk piano, som ligg nesten uhøyrleg i bakgrunnen, og Mel Collins på den glitrande saksofonsoloen i instrumentalparitet.
Medverkande
Medverkande etter CD-omslaget.
Utgjeving
«Miss You» vart ein av dei største singlane til The Rolling Stones, og vart den åttande førsteplassen deira i USA då han kom ut i 1978. Songen var opphavleg nesten ni minuttar lang, men vart korta ned til fire og eit halvt minutt for albumet og tre og eit halvt minutt for singelen. B-sida på singelen var «Far Away Eyes» frå albumet, ein lett country-song.
Konsertutgåver av songen finst på Flashpoint frå 1991. Justin Timberlake samarbeidde med The Stones på ei konsertutgåve av songen på Toronto Rocks festival.
I 2004 plasserte musikkmagasinet Rolling Stone songen på 496. plass på lista deira over dei 500 største songane gjennom tidene.
Balatonsjøen
Balatonsjøen i Ungarn er den største innsjøen i Sentral-Europa. Sidan Ungarn er omgjeve av land, vert han stundom kalla «Den ungarske sjøen». Elva Zala er den største vasskjelda for innsjøen og den kanaliserte Sió er det einaste utsiget. Innsjøen er ikkje meir enn 12 m på det djupaste og har av den grunn stundom vorte kalla «Den største sølepytten i Europa».
Balatonsjøen dekkjer eit areal på 592 km² har ei lengd på 77 km og er mellom 4 og 14 km brei. Vassflata ligg 104 meter over havet og middeldjupet er 3,2 m.
Kostromaelva
Kostroma (russisk Кострома́) er ei elv i Kostroma og Jaroslavl oblast i Russland og ei av sideelvane til Volga frå venstre. Elva er 354 km lang og har eit nedslagsfelt på. Elva har ei middelvassføring på 71 m³/s.
Balatonsjøen
Namn
På ungarsk vart innsjøen kalla Balaton (kallenamn Balcsi); på latinsk Lacus Pelso, på tysk Plattensee, på slovakisk Blatenské jazero og på serbisk Blatno Jezero eller Блатно Језеро.
Kostromaelva
Dei største sideelvane hennar er Votsja, Mezenda, Vjoksa, Tebza og Sjatsja får venstre, og Sjugoma, Svetlitsa, Lamsa, Selma, Monza og Obnora frå høgre. Før Gorkij-reservoaret vart bygd var òg Sot og Meza sideelvar, men desse renn no ut i reservoaret.
Ved elva ligg byane Soligalitsj og Buj.
Balatonsjøen
Namn
Romarane kalla innsjøen Lacus Pelso, som tyder «grunn innsjø» på latinsk. Germanarar som budde i området kalla han for Plattensee, som har same tyding som på latin.
Kostromaelva
Kostroma spring ut i nærleiken av landsbyen Knjazjevo. Den øvre delen er smal og svingete, men ho tar raskt imot mange sideelvar og vert etter kvart 30-40 meter brei. Breiddene av elva er stort sett skogkledde.
Balatonsjøen
Klima
Balatonsjøen påverkar den lokale nedbørsfordelinga. Området får om lag 50–70 mm meir nedbør enn resten av landet, som er om lag 10 % av den normale årsnedbøren dei fleste stader i Ungarn. Årsaka til dette er at sjøen er ei kjelde til vassdamp, som lufta fangar opp ved fordamping når ho bles over sjøen. Når lufta så vert heva over land igjen kondenserer ho og gjev meir regn enn i resten av Ungarn. Balatonsjøen er òg svært grunn for ein så stor innsjø, og dette gjer at han lett vert varma raskt opp om sommaren. Ein varm innsjø vil òg føre til auka fordamping som igjen virkar inn på nedbørsfordelinga. I tillegg har området fleire dagar med overskya vêr og mindre temperaturvariasjonar. På kalde vintrar frys som regel innsjøen til.
Kostromaelva
Dei siste 50 kilometrane av elva dannar Kostroma grensa mellom Jaroslavl og Kostroma oblast.
Balatonsjøen
Klima
Balatonsjøen gjev òg eit klima som gjer området ideelt for dyrking av vindruer. Reflekterande stråler frå innsjøen doblar mengda av sollys som vindruene får.
Turisme
Dei største feriestadane rundt innsjøen er Siófok, Keszthely og Balatonfüred. Siófok vert ofte kalla «Partyhovudstaden i Ungarn» og trekkjer til seg mange ungdomar om sommaren med sine mange diskotek. I Keszthely ligg det kjende Festeticspalasset og Balatonfüred er ein historisk badeby.
Om sommaren har innsjøen ein gjennomsnittstemperatur på 25 °C. Dei fleste strendene består anten av gras, steinar eller avleiringar. Mange av turiststadane har kunstige sandstrender. Andre turistattraksjonar er segling, fiske og anna vassport. Tihanyhalvøya er eit historisk distrikt. Badacsony er ein kjend vulkan og eit vinområde ved sida av innsjøen.
Nordsida
Frå aust til vest:
Balatonfőkajár - Balatonakarattya - Balatonkenese - Balatonfűzfő - Balatonalmádi - Alsóörs - Paloznak - Csopak - Arács - Balatonfüred - Tihany - Aszófő - Örvényes - Balatonudvari - Fövenyes - Balatonakali - Zánka - Balatonszepezd - Szepezdfürdő - Révfülöp - Pálköve - Ábrahámhegy - Balatonrendes - Badacsonytomaj - Badacsony - Badacsonytördemic - Szigliget - Balatonederics - Balatongyörök - Vonyarcvashegy - Gyenesdiás - Keszthely
Mezja ved Unzja
Mezja (russisk Межа) er ei elv i Kostroma oblast i Russland og ei av sideelvane til Unzja frå venstre. Elva er 186 km lang og har eit nedslagsfelt på. Elva har ei middelvassføring på 17,9 m³/s.
Palu i Tyrkia
Palu er ein by og eit distrikt i provinsen Elâzığ i Tyrkia. Byen har kring 9 000 innbyggjarar (2010).
Mezja ved Unzja
Dei største sideelvane hennar er Bolsjaja Sjokhra, Portiug og Sjeksjema frå venstre. Landsbyen Georgievskoje ligg langs elva.
Meza oppstår der dei to små elvar og Konjug Mitsjug renn saman. Meza munnar ut i Unzja sju kilometer oppfor byen Manturovo.
190 Ismene
190 Ismene er ein veldig stor asteroide i hovudbeltet. Som ein P-type-asteroide har han ei veldig mørk overflate inneheld kanskje vatn.
Ismene går i bane nær den ytre kanten av asteroidebeltet. Han er eit medlem av asteroidefamilien Hilda som er låst i eit 3:2 resonansforhold Jupiter.
Ismene blei oppdaga av C. H. F. Peters den 22. september 1878 ifrå Clinton i New York og namnsett etter Ismene, systera til Antigone i gresk mytologi.
Napoprovinsen
Napoprovinsen (spansk Provincia del Napo) er ein av 22 provinsar i Ecuador. Han ligg i Oriente, den austre del av Ecuador som òg er ein del av Amazonasbassenget i Sør-Amerika. Provinsen har namn etter elva Napo som flyt gjennom provinsen og som tar imot vatn frå dei fleste andre elvar i provinsen.
Han grensar mot Sucumbíos i nord, mot Orellana i aust, mot Pastaza i sør, mot Pichincha i sørvest og mot Cotopaxi og Tungurahua i vest.
27. august
27. august er den 239. dagen i den gregorianske kalenderen (240. under skotår). Det er 126 dagar att av året.
Hausstock
Hausstock er eit 3 158 m høgt fjell i Glarus-Alpane i Sveits, i kantonen Graubünden. Ein russisk hær under general Aleksandr Suvorov trekte seg tilbake nær fjellet i 1799. Klatrarar frå fleire land var aktive her på 1800-talet. Også i dag er det mange klatrarar og skigåarar som søker til Hausstock.
Geografi, geologi
Til liks med andre nummulitt-formasjonar i Glarus-Alpane, består Hausstock av finkorna svart sandstein. Fjellet er del av Glarus-forkastinga, ei veldig forkasting. Topplaget består av Verrucano-formasjonar, 250-300 millionar år gamle, som ligg på eit lag av krit, 100-150 millionar år, og flysch, 35-50 millionar år gammalt. I 2008 vart forkastinga erklært for å vere ein geotop, og kom med på UNESCO si liste over verdsarven, ein geologisk verdsarv under namnet Swiss Tectonic Arena Sardona.
Historie
I oktober 1799, føretok den russiske generalen Aleksandr Suvorov eit strategisk tilbaketog frå kampar mot franske styrkar i Italia. Styrkane gjekk over Panixerpass (2407 moh), som knyter byen Glarus (472 moh) med bygda Panix (på 1300 moh). Panix ligg på austsida av fjellet langs elva Schmue.
I fylgje den US-amerikanske klatraren W.A.B. Coolidge, vart toppen av fjellet nådd fyrste gongen i 1832. Hausstock er det høgste fjellet ved landsbyen Elm, der ein vanlegvis startar ein tur til toppen av fjellet.
I dag er Hausstock eit utfartmål for skirennarar, lett tilgjengeleg frå Elm gjennom eit sett av skitrekk, oppsette straks etter 2000.
Vitskap i 1833
Vitskapsåret 1833 er ei oversikt over hendingar, prisvinnarar, fødde og døde personar tilknytte vitskap i 1833.
Sucumbíosprovinsen
Sucumbíosprovinsen er ein av 22 provinsar i Ecuador. Han ligg lengst nord i Oriente, den austre del av Ecuador som òg er ein del av Amazonasbassenget i Sør-Amerika. Men vestlege del av provinsen har òg eit areal innanfor Andes som gjev kjelder til elvane som flyt austover. Provinsen har ei lang grense mot Colombia i nord, grensar mot Peru i aust. Han grensar mot provinsane Napo og Orellana i sør, mot Pichincha i sørvest og mot Carchi og Imbabura i vest.
Aslaug Låstad Lygre
Aslaug Låstad Lygre var ein norsk lyrikar og kontorarbeidar. Diktinga hennar er prega av dei små tinga som ein burde setja pris på i dagleglivet, og ikkje minst av vakre, harmoniske naturskildringar.
Lygre gjekk på Fana folkehøgskule, Voss landsgymnas og seinare to år på handelsgymnas i Bergen. Ho budde i Bergen det meste av livet sitt, og i lang tid arbeidde ho som økonomimedarbeidar hjå Vestlandske Salslag der. Ho fekk Gyldendals legat i 1964.